Prijava strokovnega prispevka za

VIII. mednarodno konferenco gledališke pedagogike

**MOČ SPORAZUMEVANJA**

Vabimo vas, da s svojim strokovnim prispevkom sodelujete na VIII. mednarodni konferenci gledališke pedagogike »Moč sporazumevanja«.

**Vsebinski napotki za pripravo prispevka**

Prijavljeni prispevki morajo biti povezani temo konference »MOČ SPORAZUMEVANJA« in spadati v enega izmed spodnjih sklopov:

* GLEDALIŠKO OPISMENJEVANJE
* UČENJE S POMOČJO METOD IN TEHNIK GLEDALIŠKE PEDAGOGIKE
* USTVARJANJE GLEDALIŠČA

Vsebina prispevka mora naslavljati vsaj eno od usmeritvenih vprašanj konference, ki jih najdete na spletni strani www.takatuka.net.

Prispevki lahko temeljijo na vašem primeru dobre prakse, ki pa naj v tem primeru služi le kot izhodišče. Prispevki, ki bodo projekt zgolj opisali in ga ne bodo problematizirali, bodo zavrnjeni.

Priporočena vsebinska struktura prispevka:

1. Razlogi, problemi
2. Teoretično ozadje
3. Implementacija
4. Rezultati
5. Razprava, zaključki.

Strukturo prispevka prilagodite zvrsti prispevka.

**Tehnični napotki za pripravo prispevka:**

Vsak prispevek mora vsebovati:

1. **Ime in priimek avtorja**
2. **Naziv organizacije (neobvezno)**
3. **E-pošto**
4. **Naslov besedila v slovenščini** do 70 znakov
5. **Naslov besedila v angleščini** do 70 znakov
6. **Kratek povzetek v slovenskem jeziku** (do 1000 znakov s presledki)
7. **5 ključnih besed** v **slovenščini**
8. **Kratek povzetek v angleškem jeziku** (do 1000 znakov s presledki)
9. **5 ključnih besed** v **angleščini**
10. **Besedilo** (3–5 strani oz. do **največ 15.000 znakov** s presledki, vključno z literaturo in opombami) Besedilo naj bo napisano v **slovenščini**.

Prispevek lahko vsebuje tabele in grafe, **fotografij in referenc ne bomo objavljali.**

Prispevki morajo biti **lektorirani**.

**Seznam literature** naj bo urejen po abecednem vrstnem redu in naj vsebuje zgolj literaturo, ki je navedena v besedilu.

Literaturo navajajte kot je navedeno v primerih spodaj:

* **Monografske publikacije in zborniki:**

BRAČIČ, Stojan, FIX, Ulla, GREULE, Albrecht (2011): *Textgrammatik, Textsemantik, Textstilistik: ein textlinguistisches Repetitorium*. Ljubljana: Znanstvena založba Filozofske fakultete.

MLACEK, Jozef, ĎURČO, Peter (ur.) (2003): *Frazeologickéštúdie III*. Bratislava: Stimul – Centruminformatiky a vzdelávania FF UK Bratislava.

* **Deli monografskih publikacij ter članki iz zbornikov in revij:**

BRAČIČ, Stojan (2013): „Deutsche Syntax für nicht-muttersprachliche Germanistikstudenten.“ *Zeitschrift des Verbandes polnischer Germanisten*, 2. 203‒215.

* **Doktorska, magistrska ali diplomska dela:**

GABER, Mateja (2015): *Podoba Waltherja von der Vogelweideja v fiktivnih biografijah od 19. do 21. stoletja.* Doktorska disertacija. Ljubljana: Filozofska fakulteta.

* **Spletne strani:**

VRBINC, Alenka/VRBINC, Marjeta (2011): *The retrieval of data on the basis of part-of-speech labelling*. <http://www.degruyter.com/view/j/psicl.2011.47.issue-3/psicl-2011-0031/psicl-2011-0031.xml>. (Citirano: 6. 9. 2013)

**Prijava, roki za oddajo in izbor**

Prispevke prijavite izključno preko [spletne prijavnice](https://form.jotformeu.com/81473801248356).

Vsak avtor lahko sodeluje samo z enim strokovnim prispevkom.

Rok oddaje lektoriranih prispevkov: **15. oktober 2019**.

Prispevki bodo izbrani na podlagi strokovne presoje. Recenzenti lahko avtorje pozovejo k dopolnitvi. Rok za dopolnitev je 14 dni od prejema poziva.

Avtorji bodo o sprejemu prispevka obveščeni predvidoma do 31. oktobra 2019. Avtorji bodo vsa obvestila in morebitne pozive k dopolnitvi prejeli na e-poštni naslov, ki ga bodo navedli ob prijavi.

Izbrani avtorji bodo svoje prispevke predstavili na VIII. mednarodni konferenci gledališke pedagogike Moč sporazumevanja, ki bo potekala med 28. in 29. novembrom 2019. Predstavitev prispevka bo potekala v obliki diskusije. Avtor se s prijavo obvezuje, da bo referat predstavil v dodeljenem terminu.

Povzetki prispevkov bodo objavljeni v zborniku VIII. mednarodne konference gledališke pedagogike »Moč sporazumevanja«, celotni članki na pa na spletni strani konference.